title: Kommissionens gennemførelsesforordning (EU) nr. 445/2012 af 25. maj 2012 om faste importværdier med henblik på fastsættelse af indgangsprisen for visse frugter og grøntsager

text:
               26.5.2012

               DA

               Den Europæiske Unions Tidende

               L 137/3

         KOMMISSIONENS GENNEMFØRELSESFORORDNING (EU) Nr. 445/2012
   af 25. maj 2012
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. maj 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  AL

                  98,8

                  MA

                  66,7

                  TR

                  116,3

                  ZZ

                  93,9

                  0707 00 05

                  AL

                  41,0

                  JO

                  183,3

                  MK

                  36,4

                  TR

                  134,1

                  ZZ

                  98,7

                  0709 93 10

                  JO

                  183,3

                  TR

                  105,4

                  ZZ

                  144,4

                  0805 10 20

                  EG

                  46,8

                  IL

                  75,8

                  MA

                  48,8

                  TR

                  52,1

                  ZA

                  66,7

                  ZZ

                  58,0

                  0805 50 10

                  TR

                  60,0

                  ZA

                  150,0

                  ZZ

                  105,0

                  0808 10 80

                  AR

                  130,3

                  BR

                  83,6

                  CA

                  135,2

                  CL

                  97,8

                  CN

                  119,3

                  EC

                  94,2

                  MK

                  41,0

                  NZ

                  137,3

                  US

                  156,2

                  UY

                  68,1

                  ZA

                  94,5

                  ZZ

                  105,2

                  0809 29 00

                  US

                  750,1

                  ZZ

                  750,1

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 1094/2013 af 4. november 2013 om tildeling af ekstra havdage til Frankrig og Det Forenede Kongerige i ICES-afsnit VIIe

text:
               6.11.2013

               DA

               Den Europæiske Unions Tidende

               L 294/30

         KOMMISSIONENS GENNEMFØRELSESFORORDNING (EU) Nr. 1094/2013
   af 4. november 2013
   om tildeling af ekstra havdage til Frankrig og Det Forenede Kongerige i ICES-afsnit VIIe
   ЕUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 39/2013 af 21. januar 2013 om fastsættelse for 2013 af fiskerimuligheder for EU-fartøjer for visse fiskebestande og grupper af fiskebestande, der ikke er omfattet af internationale forhandlinger eller aftaler (1), særlig punkt 7 i bilag IIC,
   under henvisning til anmodning fra Frankrig og Det Forenede Kongerige, og
   ud fra følgende betragtninger:

               (1)

               I bilag IIC, tabel I, i til forordning (EU) nr. 39/2013 fastsættes det maksimale antal havdage, som EF-fartøjer med en længde overalt på mindst 10 m, der medfører bomtrawl med en maskestørrelse på mindst 80 mm eller faststående garn, herunder hildingsgarn, toggegarn og indfiltringsnet, med en maskestørrelse på under 220 mm, må være til stede i ICES-afsnit VIIe i perioden 1. februar 2013-31. januar 2014.

               (2)

               I henhold til punkt 7.5 i samme bilag kan Kommissionen tildele ekstra havdage, hvor et fartøj har lov til være til stede i det pågældende område, når det medfører sådanne bomtrawl eller faststående garn, på grundlag af det endelige ophør med fiskerivirksomhed, der har fundet sted siden 1. januar 2004.

               (3)

               I lyset af de oplysninger om udtrukne bomtrawlere, der er forelagt i anmodningen, som Frankrig har indgivet i overensstemmelse med punkt 7.1 og 7.4 i bilag IIC og ved anvendelse af den beregningsmetode, der er fastsat i punkt 7.2 i nævnte bilag, bør Frankrig tildeles 11 ekstra havdage for perioden mellem den 1. februar 2013 og den 31. januar 2014 for fiskerfartøjer, der medfører eller anvender sådanne bomtrawl.

               (4)

               I lyset af de oplysninger om udtrukne fartøjer med faststående garn, der er forelagt i anmodningen, som Frankrig har indgivet i overensstemmelse med punkt 7.1 og 7.4 i bilag IIC og ved anvendelse af den beregningsmetode, der er fastsat i punkt 7.2 i nævnte bilag, bør Frankrig tildeles 14 ekstra havdage for perioden mellem den 1. februar 2013 og den 31. januar 2014 for fiskerfartøjer, der medfører eller anvender sådanne faststående garn.

               (5)

               I lyset af de oplysninger om udtrukne bomtrawlere, der er forelagt i anmodningen, som Det Forenede Kongerige har indgivet i overensstemmelse med punkt 7.1 og 7.4 i bilag IIC og ved anvendelse af den beregningsmetode, der er fastsat i punkt 7.2 i nævnte bilag, bør Det Forenede Kongerige tildeles 43 ekstra havdage for perioden mellem den 1. februar 2013 og den 31. januar 2014 for fiskerfartøjer, der medfører eller anvender sådanne bomtrawl.

               (6)

               Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —

         VEDTAGET DENNE FORORDNING:
   Artikel 1
   Ekstra fiskeridage til Frankrig
   1.   For perioden mellem den 1. februar 2013 og den 31. januar 2014 øges det maksimale antal dage, som et fiskerfartøj, der fører Frankrigs flag, og som medfører eller anvender bomtrawl med en maskestørrelse på mindst 80 mm, må være til stede i ICES-afsnit VIIe, som fastsat i bilag IIC, tabel I, til forordning (EU) nr. 39/2013, til 175 dage om året.
   2.   For perioden mellem den 1. februar 2013 og den 31. januar 2014 øges det maksimale antal dage, som et fiskerfartøj, der fører Frankrigs flag, og som medfører eller anvender faststående garn, herunder hildingsgarn, toggegarn og indfiltringsnet med en maskestørrelse på højst 220 mm, må være til stede i ICES-afsnit VIIe, som fastsat i bilag IIC, tabel I, til forordning (EU) nr. 39/2013, til 178 dage om året.
   Artikel 2
   Ekstra fiskeridage til Det Forenede Kongerige
   For perioden mellem den 1. februar 2013 og den 31. januar 2014 øges det maksimale antal dage, som et fiskerfartøj, der fører Det Forenede Kongeriges flag og medfører eller anvender bomtrawl med en maskestørrelse på mindst 80 mm, må være til stede i ICES-afsnit VIIe, som fastsat i bilag IIC, tabel I, til forordning (EU) nr. 39/2013, til 207 dage om året.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. november 2013.

            På Kommissionens vegne

         José Manuel BARROSO

            Formand

      (1)  EUT L 23 af 25.1.2013, s. 1.


title: Rådets gennemførelsesforordning (EU) 2016/354 af 11. marts 2016 om gennemførelse af artikel 17, stk. 1, i forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik

text:
               12.3.2016

               DA

               Den Europæiske Unions Tidende

               L 67/18

         RÅDETS GENNEMFØRELSESFORORDNING (EU) 2016/354
   af 11. marts 2016
   om gennemførelse af artikel 17, stk. 1, i forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 224/2014 af 10. marts 2014 om restriktive foranstaltninger i lyset af situationen i Den Centralafrikanske Republik (1), særlig artikel 17, stk. 1,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 10. marts 2014 forordning (EU) nr. 224/2014.

               (2)

               De Forenede Nationers Sikkerhedsråds komité, der er nedsat i henhold til De Forenede Nationers Sikkerhedsråds resolution 2127 (2013), tilføjede en person og en enhed til listen over personer og enheder, der er omfattet af restriktive foranstaltninger, den 7. marts 2016.

               (3)

               Bilag I til forordning (EU) nr. 224/2014 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EU) nr. 224/2014 ændres herved som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. marts 2016.

            På Rådets vegne

         A.G. KOENDERS

            Formand

      (1)  EUT L 70 af 11.3.2014, s. 1.

      BILAG
      I bilag I til forordning (EU) nr. 224/2014 tilhføjes følgende:
      A.   Personer

                     »9.

                     Joseph KONY (alias: a) Kony, b) Joseph Rao Kony, c) Josef Kony, d) Le Messie sanglant)
                     Stilling: Øverstbefalende for Lord's Resistance Army
                     Fødselsdato: a) 1959, b) 1960, c) 1961, d) 1963, e) den 18. september 1964, f) 1965, g) (august 1961), h) (juli 1961), i) den 1. januar 1961, j) (april 1963)
                     Fødested: a) Landsbyen Palaro, Palaro sogn, Omorodistriktet, Guludistriktet, Uganda, b) Odek, Omoro, Gulu, Uganda, c) Atyak, Uganda
                     Nationalitet: Ugandisk pas
                     Adresse: a) Vakaga, Den Centralafrikanske Republik, b) Haute-Kotto, Den Centralafrikanske Republik, c) Basse-Kotto, Den Centralafrikanske Republik, d) Haut-Mbomou, Den Centralafrikanske Republik, e) Mbomou, Den Centralafrikanske Republik, f) Haut-Uolo, Den Demokratiske Republik Congo, g) Bas-Uolo, Den Demokratiske Republik Congo, h) (indberettet adresse: Kafia Kingi (et område på grænsen mellem Sudan og Sydsudan, hvis endelige status endnu ikke er fastlagt). Fra januar 2015 blev 500 individer fra Lord's Resistance Army efter forlydende udvist fra Sudan.)
                     Opført på listen: den 7. marts 2016.
                     Andre oplysninger:
                     Kony er grundlægger og leder af Lord's Resistance Army (LRA) (CFe.002). Under hans ledelse har LRA deltaget i bortførelser, drab og lemlæstelse af tusindvis af civile i hele Centralafrika. LRA har stået bag kidnapning, fordrivelse, seksuel vold mod og drab af hundredvis af personer i hele CAR og har plyndret og ødelagt civil ejendom. Faderens navn er Luizi Obol. Moderens navn er Nora Obol.
                     Oplysninger fra det beskrivende resumé af grunde til opførelse på listen fra sanktionskomitéen:
                     Joseph Kony blev opført på listen den 7. marts 2016 i henhold til punkt 12 og punkt 13, litra b), c) og d), i resolution 2262 (2016) som en oprørsgruppe, der »deltager i eller yder støtte til handlinger, der underminerer freden, stabiliteten eller sikkerheden i CAR«, »er involveret i planlægningen, ledelsen eller udførelsen af handlinger, der krænker den internationale menneskerettighedslovgivning eller den humanitære folkeret, eller som udgør krænkelser eller overtrædelser af menneskerettighederne i CAR, herunder handlinger, der involverer seksuel vold, overgreb mod civile, angreb af etnisk eller religiøs karakter, angreb på skoler og hospitaler samt bortførelse og tvangsfordrivelse«, »rekrutterer eller anvender børn i væbnede konflikter i CAR i strid med gældende folkeret«, »støtter væbnede grupper eller kriminelle netværk gennem ulovlig udnyttelse af eller handel med naturressourcer, herunder diamanter, guld, vilde dyr samt produkter fremstillet heraf i eller fra CAR«.
                     Yderligere oplysninger:
                     Kony grundlagde Lord's Resistance Army (LRA) og er blevet beskrevet som gruppens grundlægger, religiøse leder, formand og øverstbefalende. LRA opstod i det nordlige Uganda i 1980'erne og har deltaget i bortførelser, drab og lemlæstelse af tusindvis af civile i hele Centralafrika. Under stigende militært pres beordrede Kony LRA til at trække sig tilbage fra Uganda i 2005 og 2006. Siden da har LRA været aktiv i Den Demokratiske Republik Congo (DRC), CAR, Sydsudan og angiveligt Sudan.
                     Som leder af LRA udformer og gennemfører Kony LRA's strategi, herunder stående ordrer om at angribe og tyrannisere civilbefolkningen. Siden december 2013 har LRA under Joseph Konys ledelse kidnappet, fordrevet, begået seksuel vold mod og dræbt hundredvis af personer i hele CAR og plyndret og ødelagt civil ejendom. LRA plyndrer landsbyer for at skaffe sig mad og udstyr og holder til i den østlige del af Den Centralafrikanske Republik og angiveligt i Kafia Kingi, som er et område på grænsen mellem Sudan og Sydsudan, hvis endelige status endnu ikke er fastlagt, men som militært set kontrolleres af førstnævnte. Krigerne foretager bagholdsangreb på sikkerhedsstyrker og stjæler deres udstyr, når de svarer igen på LRA's angreb, og LRA's krigere plyndrer også målrettet landsbyer uden militær tilstedeværelse. LRA har øget angrebene på diamant- og guldminer.
                     Den Internationale Straffedomstol har udstedt en arrestordre mod Kony. Den Internationale Straffedomstol har rejst 12 anklagepunkter mod ham for forbrydelser mod menneskeheden, herunder mord, slaveri, seksuelt slaveri, voldtægt, umenneskelige handlinger, som medfører alvorlige fysiske skader og lidelser, og 21 tilfælde af krigsforbrydelser, herunder mord, brutal behandling af civile, overlagte angreb på civilbefolkningen, udplyndring, medvirken til voldtægt samt rekruttering af børn under 15 år gennem bortførelse.
                     Kony har givet oprørssoldaterne stående ordre til at plyndre diamanter og guld fra selvstændige minearbejdere i den østlige del af Den Centralafrikanske Republik. Efter sigende transporteres nogle af mineralerne derefter til Sudan af Konys gruppe eller handles med lokale civile og medlemmer af den tidligere Séléka.
                     Kony har også befalet sine krigere at drive ulovlig jagt efter elefanter i nationalparken Garamba i Den Demokratiske Republik Congo, hvorfra elefanternes stødtænder efter forlydende transporteres gennem den østlige del af Den Centralafrikanske Republik til Sudan, hvor ledende embedsmænd fra LRA angiveligt sælger og handler med sudanske købmænd og lokale embedsmænd. Handlen med elfenben udgør en væsentlig indtægtskilde for Konys gruppe. Fra januar 2015 blev 500 individer fra Lord's Resistance Army angiveligt udvist af Sudan.«

      B.   Enheder

                     »2.

                     LORD'S RESISTANCE ARMY (Alias: a) LRA, b) Lord's Resistance Movement (LRM), c) Lord's Resistance Movement/Army (LRM/A)
                     Adresse: a) Vakaga, Den Centralafrikanske Republik, b) Haute-Kotto, Den Centralafrikanske Republik, c) Basse-Kotto, Den Centralafrikanske Republik, d) Haut-Mbomou, Den Centralafrikanske Republik, e) Mbomou, Den Centralafrikanske Republik, f) Haut-Uolo, Den Demokratiske Republik Congo, g) Bas-Uolo, Den Demokratiske Republik Congo, h) (indberettet adresse: Kafia Kingi (et område på grænsen mellem Sudan og Sydsudan, hvis endelige status endnu ikke er fastlagt). Fra januar 2015 blev 500 individer fra Lord's Resistance Army efter forlydende udvist fra Sudan.)
                     Opført på listen: den 7. marts 2016.
                     Andre oplysninger: Opstod i det nordlige Uganda i 1980'erne. Har deltaget i bortførelser, drab og lemlæstelse af tusindvis af civile i Centralafrika, herunder i Den Centralafrikanske Republik. Lederen er Joseph Kony.
                     Oplysninger fra det beskrivende resumé af grunde til opførelse på listen fra sanktionskomitéen:
                     Lord's Resistance Army blev opført på listen den 7. marts 2016 i henhold til punkt 12 og punkt 13, litra b), c) og d), i resolution 2262 (2016) som en oprørsgruppe, der »deltager i eller yder støtte til handlinger, der underminerer freden, stabiliteten eller sikkerheden i CAR«, »er involveret i planlægningen, ledelsen eller udførelsen af handlinger, der krænker den internationale menneskerettighedslovgivning eller den humanitære folkeret, eller som udgør krænkelser eller overtrædelser af menneskerettighederne i CAR, herunder handlinger, der involverer seksuel vold, overgreb mod civile, angreb af etnisk eller religiøs karakter, angreb på skoler og hospitaler samt bortførelse og tvangsfordrivelse«, »rekrutterer eller anvender børn i væbnede konflikter i CAR i strid med gældende folkeret«, »støtter væbnede grupper eller kriminelle netværk gennem ulovlig udnyttelse af eller handel med naturressourcer, herunder diamanter, guld, vilde dyr samt produkter fremstillet heraf i eller fra CAR«.
                     Yderligere oplysninger:
                     LRA, som opstod i det nordlige Uganda i 1980'erne, har deltaget i bortførelser, drab og lemlæstelse af tusindvis af civile i hele Centralafrika. LRA's leder, Joseph Kony, beordrede under øget militært pres LRA til at trække sig ud af Uganda i 2005 og 2006. Siden da har LRA været aktiv i Den Demokratiske Republik Congo (DRC), CAR, Sydsudan og angiveligt Sudan.
                     LRA har siden december 2013 kidnappet, fordrevet, begået seksuel vold mod og dræbt hundredvis af personer i hele CAR og plyndret og ødelagt civil ejendom. LRA plyndrer landsbyer for at skaffe sig mad og udstyr og holder til i den østlige del af Den Centralafrikanske Republik og angiveligt i Kafia Kingi, som er et område på grænsen mellem Sudan og Sydsudan, hvis endelige status endnu ikke er fastlagt, men som militært set kontrolleres af førstnævnte. Krigerne foretager bagholdsangreb på sikkerhedsstyrker og stjæler deres udstyr, når de svarer igen på LRA's angreb, og LRA's krigere plyndrer også målrettet landsbyer uden militær tilstedeværelse. LRA har øget angrebene på diamant- og guldminer.
                     Celler af LRA ledsages ofte af fanger, som tvinges til at arbejde som bærere, kokke og sexslaver. LRA deltager i kønsbestemt vold, herunder voldtægt af kvinder og unge piger.
                     I december 2013 bortførte LRA snesevis af mennesker i Haute-Kotto. LRA har efter forlydende været involveret i bortførelsen af hundredvis af civile i CAR siden begyndelsen af 2014.
                     Krigere fra LRA angreb Obo i præfekturet Haut-Mbomou i det østlige CAR ved flere lejligheder i begyndelsen af 2014.
                     LRA fortsatte med at udføre angreb i Obo og andre steder i det sydøstlige CAR mellem maj og juli 2014, herunder tilsyneladende koordinerede angreb og bortførelser i præfekturet Mbomou i begyndelsen af juni.
                     Siden i hvert fald 2014 har LRA været involveret i krybskytteri på elefanter og ulovlig handel med elefanter med henblik på at generere indtægter. LRA fragter angiveligt ulovligt elfenben fra nationalparken Garamba i det nordlige DRC til Darfur for at bytte det med våben og forsyninger. LRA transporterer angiveligt elefantstødtænder, som stammer fra krybskytteri, gennem CAR til Darfur, Sudan for at sælge dem. Siden begyndelsen af 2014 har Joseph Kony efter forlydende beordret krigere fra LRA til at plyndre diamanter og guld fra selvstændige minearbejdere i det østlige CAR med henblik på transport til Sudan. Fra januar 2015 blev 500 individer fra Lord's Resistance Army angiveligt udvist af Sudan.
                     I begyndelsen af februar 2015 bortførte krigere fra LRA med tunge våben civile i Kpangbayanga, Haut-Mbomou og stjal fødevarer.
                     LRA's angreb på og bortførelse af børn fra landsbyen Ndambissoua i det sydøstlige CAR den 20. april 2015 sendte de fleste af landsbyens indbyggere på flugt. I begyndelsen af juli 2015 angreb LRA så flere landsbyer i det sydlige præfektur Haute-Kotto. Disse angreb omfattede plyndring, vold mod civile, nedbrænding af huse og kidnapning.
                     Siden januar 2016 er antallet af angreb, der tilskrives LRA, mangedoblet i Mbomou, Haut-Mbomou og Haute-Kotto, hvilket især påvirker mineområder i Haute-Kotto. Disse angreb har omfattet plyndring, vold mod civile, ødelæggelse af ejendom og bortførelser. De har ført til fordrivelse af befolkningen, herunder omkring 700 personer, som har søgt tilflugt i Bria.«


title: Kommissionens gennemførelsesforordning (EU) nr. 1242/2013 af 25. november 2013 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Cordero Segureño (BGB))

text:
               4.12.2013

               DA

               Den Europæiske Unions Tidende

               L 323/5

         KOMMISSIONENS GENNEMFØRELSESFORORDNING (EU) Nr. 1242/2013
   af 25. november 2013
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Cordero Segureño (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               I medfør af artikel 50, stk. 2, litra a), i forordning (EU) nr. 1151/2012 er Spaniens ansøgning om registrering af betegnelsen »Cordero Segureño« blevet offentliggjort i Den Europæiske Unions Tidende
                   (2).

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør denne betegnelse registreres —

         VEDTAGET DENNE FORORDNING:
   Artikel 1
   Betegnelsen i bilaget til denne forordning registreres herved.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. november 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 180 af 26.6.2013, s. 21.

      BILAG
      Landbrugsprodukter bestemt til konsum, som er opført i traktatens bilag I:

         Kategori 1.2.   Kødprodukter (opvarmet, saltet, røget, m.m.)

      SPANIEN
      Cordero Segureño (BGB)


title: Kommissionens gennemførelsesforordning (EU) 2017/91 af 10. januar 2017 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Brillat-Savarin (BGB))

text:
               19.1.2017

               DA

               Den Europæiske Unions Tidende

               L 15/36

         KOMMISSIONENS GENNEMFØRELSESFORORDNING (EU) 2017/91
   af 10. januar 2017
   om registrering af en betegnelse i registret over beskyttede oprindelsesbetegnelser og beskyttede geografiske betegnelser (Brillat-Savarin (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
   ud fra følgende betragtninger:

               (1)

               Frankrigs ansøgning om registrering af betegnelsen »Brillat-Savarin« er blevet offentliggjort i Den Europæiske Unions Tidende
                   (2), jf. artikel 50, stk. 2, litra a), i forordning (EU) nr. 1151/2012.

               (2)

               Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Brillat-Savarin« registreres —

         VEDTAGET DENNE FORORDNING:
   Artikel 1
   Betegnelsen »Brillat-Savarin« (BGB) registreres.
   Betegnelsen i stk. 1 henviser til et produkt i kategori 1.3 — Oste i bilag XI til Kommissionens gennemførelsesforordning (EU) nr. 668/2014 (3).
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. januar 2017.

            På Kommissionens vegne

            For formanden

         Phil HOGAN

            Medlem af Kommissionen

      (1)  EUT L 343 af 14.12.2012, s. 1.

      (2)  EUT C 330 af 8.9.2016, s. 6.

      (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) nr. 1044/2011 af 19. oktober 2011 om registrering af en betegnelse i registret over garanterede traditionelle specialiteter [Kabanosy (GTS)]

text:
               20.10.2011

               DA

               Den Europæiske Unions Tidende

               L 275/16

         KOMMISSIONENS GENNEMFØRELSESFORORDNING (EU) Nr. 1044/2011
   af 19. oktober 2011
   om registrering af en betegnelse i registret over garanterede traditionelle specialiteter [Kabanosy (GTS)]
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 509/2006 af 20. marts 2006 om garanterede traditionelle specialiteter i forbindelse med landbrugsprodukter og fødevarer (1), særlig artikel 9, stk. 5, tredje afsnit, og
   ud fra følgende betragtninger:

               (1)

               I henhold til artikel 8, stk. 2, i forordning (EF) nr. 509/2006 er Polens ansøgning om registrering af betegnelsen »Kabanosy«, der blev modtaget den 22. januar 2007, blevet offentliggjort i Den Europæiske Unions Tidende
                   (2).

               (2)

               Tjekkiet, Tyskland og Østrig har i henhold til artikel 9, stk. 1, i forordning (EF) nr. 509/2006 gjort indsigelse mod registreringen. Indsigelserne blev antaget i henhold til forordningens artikel 9, stk. 3, første afsnit, litra a).

               (3)

               Ved breve af 26. januar 2010 opfordrede Kommissionen de berørte medlemsstater til at indlede drøftelser.

               (4)

               Inden for den fastsatte frist blev der opnået enighed mellem Østrig og Polen og mellem Tjekkiet og Polen, mens der ikke kunne opnås enighed mellem Tyskland og Polen. Kommissionen skal derfor træffe beslutning efter proceduren i artikel 18, stk. 2, i forordning (EF) nr. 509/2006.

               (5)

               Indsigelserne vedrørte manglende overholdelse af betingelserne i artikel 2 og 4 i forordning (EF) nr. 509/2006.

               (6)

               Hvad angår den påståede manglende overholdelse af artikel 2 i forordning (EF) nr. 509/2006, for så vidt angår den specifikke karakter af »Kabanosy«, blev der ikke påpeget åbenlyse fejl. »Kabanosy« er med de kendetegn, der er fastsat i varespecifikationen (kød, smag og den unikke form), klart adskillelig fra lignende produkter i samme kategori, og produktet opfylder dermed definitionen af den specifikke karakter i nævnte forordnings artikel 2, stk. 1, litra a). »Kabanosy« er i varespecifikationen beskrevet som lange tynde stænger af tørret pølse, der er snoet og revet over i den ene ende, og pølserne er regelmæssigt rynkede og foldet i to dele, hvad der bør betragtes som produktets karakteristiske fysiske kendetegn, og som derfor ikke er et spørgsmål om varepræsentation. Endelig forhindrer den nationale standardisering af »Kabanosy« ikke registreringen af betegnelsen, da den er blevet fastslået for at definere produktets specificitet, og det er derfor omfattet af undtagelsen i forordningens artikel 2, stk. 2, tredje afsnit.

               (7)

               Med hensyn til indsigelserne angående den manglende overholdelse af betingelserne i artikel 4 i forordning (EF) nr. 509/2006 blev der heller ikke her påpeget åbenlyse fejl. Betegnelsen »Kabanosy« henviser ikke kun til påstande af en generel art, der anvendes for en gruppe produkter, og betegnelsen er heller ikke vildledende. Den er derfor ikke omfattet af forordningens artikel 4, stk. 3, andet afsnit. Den specifikke karakter skyldes hverken produktets herkomst eller den geografiske oprindelse. Varespecifikationen opstiller snarere et kvalitetskriterium for svinebestanden, der påvirker det færdige produkts kvalitet og dermed også den specifikke karakter af »Kabanosy«. De vigtigste elementer af »Kabanosy's« traditionelle karakter omfatter både anvendelsen af traditionelle råvarer og den traditionelle produktionsmetode, og disse elementer er derfor i overensstemmelse med forordningens artikel 4, stk. 1.

               (8)

               Hvad angår anvendelsen af en lang række andre sproglige eller ortografiske variationer af betegnelsen, er det kun »Kabanosy«, som ønskes registreret i overensstemmelse med artikel 6, stk. 2, litra a), i forordning (EF) nr. 509/2006.

               (9)

               Der er ikke anmodet om den i artikel 13, stk. 2, i forordning (EF) nr. 509/2006 omhandlede beskyttelse. Registrering uden forbeholdelse af betegnelsen giver derfor mulighed for fortsat at anvende en registreret betegnelse på vareetiketterne, selv om den ikke svarer til den registrerede specifikation, uden angivelsen »garanteret traditionel specialitet«, forkortelsen »GTS« eller det dermed forbundne EU-logo. Når »Kabanosy« er registreret, vil det fortsat være muligt at producere og markedsføre »Kabanosy«-lignende produkter under betegnelsen »Kabanosy«, men uden henvisning til EU-registreringen. Registreringen af »Kabanosy« som en garanteret traditionel specialitet vil således på ingen måde begrænse andre producenters rettigheder til at benytte lignende eller endog identiske betegnelser for deres produkter.

               (10)

               Under hensyntagen til god skik og sædvane og den faktiske risiko for forveksling bør mærkningen af »Kabanosy« på sprogene i de lande, hvor produktet markedsføres, indeholde en angivelse, der informerer forbrugerne om, at det er fremstillet efter polske traditioner.

               (11)

               Under hensyn til ovenstående bør betegnelsen »Kabanosy« optages i registret over garanterede traditionelle specialiteter, og varespecifikationen bør ajourføres tilsvarende.

               (12)

               Foranstaltningerne i denne forordning er i overensstemmelse med udtalelse fra Den Stående Komité for Garanterede Traditionelle Specialiteter —

         VEDTAGET DENNE FORORDNING:
   Artikel 1
   Betegnelsen i bilag I optages i registret over garanterede traditionelle specialiteter.
   Artikel 2
   Den konsoliderede varespecifikation findes i bilag II.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. oktober 2011.

            På Kommissionens vegne

         José Manuel BARROSO

            Formand

      (1)  EUT L 93 af 31.3.2006, s. 1.

      (2)  EUT C 156 af 9.9.2009, s. 27.

      BILAG I
      Produkter i EF-traktatens bilag I, der er bestemt til konsum:

         Kategori 1.2. —   Kødprodukter (opvarmet, saltet, røget, m.m.)

      POLEN
      Kabanosy (GTS)

      BILAG II
      ANSØGNING OM REGISTRERING AF EN GTS

         RÅDETS FORORDNING (EF) Nr. 509/2006

         »KABANOSY«

         EF-Nr.: PL-TSG-0007-0050-22.01.2007

      1.   Den ansøgende sammenslutnings navn og adresse

                  Navn:

                  Związek »Polskie Mięso«

                  Adresse:

                  ul. Chałubińskiego 8, 00-613 Warszawa

                  Tlf.

                  +48 22 830 26 57

                  Fax

                  +48 22 830 16 48

                  E-mail:

                  info@polskie-mieso.pl.

            2.   Medlemsstat eller tredjeland

      Polen
      3.   Varespecifikation

      3.1.   Navn(e), der søges registreret (artikel 2 i Kommissionens forordning (EF) nr. 1216/2007)

      »Kabanosy«
      På etiketten anføres »Fremstillet efter polske traditioner« på sproget i det land, hvor varen markedsføres.
      3.2.   Navnets art

                  

                  Navnet er specifikt i sig selv

                  Navnet udtrykker landbrugsproduktets eller fødevarens specificitet

            Navnet kabanosy betegner produktets specificitet. I Polen og i Litauen i det 19. århundrede blev betegnelserne »kabana« eller »kabanek« i diminutiv anvendt til at betegne ungsvin, der blev opdrættet ekstensivt og opfedet med især kartofler. Kødet fra disse svin blev sædvanligvis betegnet som »kabanina«. Navnet kabanos er et afledt navn som betegnelse for denne type dyr.
      3.3.   Søges navnet forbeholdt det produkt, som ansøgningen vedrører, jf. artikel 13, stk. 2, i forordning (EF) nr. 509/2006?

                  

                  Navnet søges forbeholdt det pågældende produkt

                  Navnet søges ikke forbeholdt det pågældende produkt

            3.4.   Produktets art

                  Kategori 1.2. —

                  Kødprodukter (opvarmet, saltet, røget, m.m.)

            3.5.   Beskrivelse af det landbrugsprodukt eller den fødevare, som navnet i punkt 3.1 henviser til (artikel 3, stk. 1, i forordning (EF) nr. 1216/2007)

      Kabanosy-pølser er lange, tynde pølser, der er drejet i den ene ende, og hvis overflade er ensartet rynket. Pølserne er foldet i to, og i buen er der et mærke efter en krog.
      Kabanosy-pølserne er mørkebrune med kirsebærfarvede nuancer. Afskåret fremstår pølsen med mørkerøde kødstykker og flødefarvede fedtstykker.
      Pølsen har en blød, tør og ensartet rynket overflade.
      Kabanosy-pølserne har en karakteristisk smag af stegt og saltet svinekød og en røget aroma af kommen og peber.
      Kemisk sammensætning:

                  —

                  proteinindhold: mindst 15,0 %

                  —

                  vandindhold: højst 60,0 %

                  —

                  fedtindhold: højst 35,0 %

                  —

                  saltindhold: højst 3,5 %

                  —

                  indhold af nitrat (III) and nitrate (V) i form af NaNO2 — højst 0,0125 %.

            Denne kemiske sammensætning garanterer produktets traditionelle kvalitet. Mængden af det endelige produkt skal være 68 % mindre end mængden af anvendte råvarer.
      3.6.   Beskrivelse af produktionsmetoden for det landbrugsprodukt eller den fødevare, som navnet i punkt 3.1 henviser til (artikel 3, stk. 2, i forordning (EF) nr. 1216/2007)

         Ingredienser

                  Kød (pr. 100 kg råvare):

                              —

                              indhold af svinekød af kategori I med et fedtindhold på højst 15 %: 30 kg

                              —

                              indhold af svinekød af kategori IIA med et fedtindhold på højst 20 %: 40 kg

                              —

                              indhold af svinekød af kategori IIB med et fedtindhold på højst 40 %: 30 kg.

                  Krydderier (pr. 100 kg råvare)

                              —

                              naturligt peber: 0,15 kg

                              —

                              muskat: 0,05 kg

                              —

                              kommen: 0,07 kg

                              —

                              sukker: 0,20 kg.

                  Andet:

                              —

                              saltblanding bestående af bordsalt (NaCl) og natriumnitrit (NaNO2): ca. 2 kg.

         Foder til de svin, der anvendes til fremstilling af kabanosy

      Foderet skal sikre kødfulde spæksvin. Disse skal have en levende vægt på op til 120 kg og et intramuskulært fedtindhold på over 3 %.

                  —

                  De racer, der vælges til opfedning, er racer, der vokser langsomt, hvilket gør det muligt ved korrekt behandling at opnå det ønskede intramuskulære fedtindhold. De pågældende racer indeholder ikke genet RN og forekomsten af genet RYR 1T i svinene er på 20 %.

                  —

                  Opfedningen skal foregå i tre faser: i første fase opfedes svinene til ca. 60 kg, i anden fase til ca. 90 kg og i tredje fase til 120 kg.

                  —

                  Opfedningen af dyrene til en levende vægt på 90 kg sker med to typer foder. Foderblandingen (doser) består af:
                  —   energitilførsel: hvede, byg, ryg, havre, tricale og knust majs; knust majs og nøgen, knust havre kan udgøre op til 30 % af foderblandingen
                  —   proteintilførsel: lupinfrø, hestebønner og knuste ærter, restprodukter af soja og raps, rapskager, fodergær og tørret grøntfoder.

                  —

                  For dyr mellem 90 og 120 kg kan foderblandingen (doser) består af
                  —   energitilførsel: mel (hvede), byg, rug og knust tricale. Det er forbudt at anvende blandinger (foderrationer) af knust majs og nøgen havre
                  —   proteintilførsel: knuste bælgfrugter (lupin, hestebønner og ærter), restprodukter af soja, rapskager eller restprodukter af raps og tørret grøntfoder.

                  —

                  Under hele opfodringen er det forbudt at anvende vegetabilske olier og foder af animalsk oprindelse i foderblandinger og foderrationer (tørmælk, tørret valle, fiskemel).

                  —

                  Mængden af metabolisk energi i foderblandingerne under alle opfodringsfaserne ligger på mellem 12 og 13 MJ EM/kg. Proteinindholdet i foderblandingerne under første opfodringsfase ligger på mellem 16 og 18 %, under anden fase mellem 15 og 16 % og under tredje fase på ca. 14 %.

                  —

                  Svinenes foderrationer må kun bestå af fede blandinger eller af fede blandinger og grovfoder (kartofler og grøntfoder).

         Etaper i fremstillingen

      Etape 1
      Opskæring af alt kød til ensartede kødstykker (diameter på ca. 5 cm).
      Etape 2
      Traditionel saltning (tørsaltning) i ca. 48 timer pr. saltblanding.
      Etape 3
      Opskæring af kød af kategori I i stykker på ca. 10 mm, opskæring af kød af kategori IIA og kategori IIB i stykker på ca. 8 mm.
      Etape 4
      Blanding af alt kød og tilsætning af krydderier: naturligt peber, muskat, kommen og sukker.
      Etape 5
      Fyldning i tynde fåretarme med en diameter på mellem 20 og 22 mm. Tarmen bøjes dernæst i u-form, hvor hver side har en længde på ca. 25 cm.
      Etape 6
      Hvile ved en temperatur på ikke over 30 °C i to timer. Foreløbig overfladetørring, herefter hviler ingredienserne.
      Etape 7
      Overfladetørring og traditionel varmrøgning (i ca. 150 minutter), efterfulgt af bagning i ovn, indtil temperaturen inden i pølserne når mindst 70 °C.
      Etape 8
      Hvile i den slukkede røgeriovn i ca. 1 time, dernæst luftafkøling til en temperatur under 10 °C.
      Etape 9
      Tørring i 3-5 dage ved en temperatur på mellem 14 og 18 °C og en luftfugtighed på 80 %, indtil det ønskede resultat er opnået (ikke over 68 %).
      3.7.   Landbrugsproduktets eller fødevarens specificitet (artikel 3, stk. 3, i Kommissionens forordning (EF) nr. 1216/2007)

      Kabanosy-pølsernes særpræg skyldes visse særlige egenskaber:

                  —

                  kødets blødhed, saftighed og særpræg

                  —

                  den særlige smag og aroma

                  —

                  den særlige og karakteristiske form.

         Kødets blødhed, saftighed og særpræg

      Kabanosy-pølsernes særlige egenskaber skyldes især, at svinekødet stammer fra langsomt voksende racer, der opfedes til en levende vægt på op til 120 kg, og som har de i punkt 3.6 beskrevne genetiske egenskaber. Overholdelsen af disse krav gør det muligt at opnå et intramuskulært fedtindhold på over 3 %, hvilket garanterer de ønskede smagskvaliteter og den teknologiske kvalitet, der er nødvendig for at kunne fremstille kabanosy-pølser. Anvendelsen af disse råvarer og overholdelsen af den traditionelle fremstillingsmetode under hensyntagen til især blanding, saltning og røgning, giver kabanosy-pølserne deres blødhed og exceptionelle saftighed. Kabanosy-pølserne er også karakteristiske ved den lyd, som høres klart, når de knækkes i to. Dette er et resultat af kødets blødhed og den måde, hvorpå pølserne er fremstillet, bl.a. gennem tørring og røgning.

         Den særlige smag og aroma

      Kabanosy-pølserne adskiller sig fra andre pølser ved deres smag og aroma, som er et resultat af, at der ved fremstillingen anvendes omhyggeligt udvalgte og doserede krydderier (naturligt peber, muskat, kommen og sukker) og af røgningen, som styrker produktets smagskvaliteter yderligere.

         Den særlige og karakteristiske form

      Kabanosy-pølsernes særpræg skyldes først og fremmest deres særlige form. Kabanosy-pølserne er lange, tynde og tørrede pølser, hvis ender er drejede og hvis overflade er ensartet rynket.
      3.8.   Landbrugsproduktets eller fødevarens traditionelle karakter (artikel 3, stk. 4, i forordning (EF) nr. 1216/2007)

         Traditionel produktionsmetode og sammensætning

      De lange, tynde, tørrede og røgede Kabanosy-pølser af svinekød, der er fyldt i fåretarme, var kendt i Polen allerede i 20'erne og 30'erne i forrige århundrede. De blev fremstillet i små, lokale slagterforretninger under samme navn, men i forskellige regionale udgaver. Forskellene skyldtes især de anvendte krydderier, men også pølsernes kvalitet. Datidens kogebøger og specialiserede udgivelser som f.eks. »Wyrób wędlin i innych przetworów mięsnych sposobem domowym« (hjemmelavede slagtervarer og andre kødbaserede opskrifter) af Maria Karczewska, der blev udgivet i 1937 i Warszawa, udbredte kendskabet til opskrifterne og de ensartede metoder til fremstilling af kabanosy-pølser, hvilket var med til at styrke mærket og forbedre kvaliteten. Den tørrede pølses styrke var dens smagskvaliteter og dens holdbarhed, hvilket skyldtes røgningen og tørringen.
      Efter 1945 blev der indført standardisering i et forsøg på at forbedre kvaliteten. Med et dekret fra ministeriet for fødevarer, industri og handel af 15. september 1948 (statstidende nr. 44, punkt 334, 1948) blev markedsføringen af kabanosy-pølser officielt tilladt. De teknologiske og produktionsmæssige aspekter blev senere standardiseret i overensstemmelse med standard RN-54/MPMIM1-Mięs-56 af 30. december 1954, og i 1964 udarbejdede kødindustriens hovedkontor i Warszawa en standardopskrift baseret på traditionelle fremstillingsmetoder (intern norm nr. 21).
      Kabanosy-pølserne opnåede stor popularitet i den kommunistiske periode (1945-1989). Alle købte dem. De fandtes på fine borde ved særlige lejligheder og blev ligeledes værdsat under rejser, som gaver, eller som forret med et glas vodka. De blev en polsk specialitet, som blev eksporteret på samme måde som skinke og bacon.

         Traditionel råvare — svinekød

      Kabanosy-pølser fremstilles af svinekød fra særligt opfedede dyr, som tidligere blev kaldt »kaban«. Udtrykket blev anvendt i 1834 i den berømte polske digters, Adam Mickiewicz, værk »Pan Tadeusz«. Betegnelsen blev oprindelig anvendt på vildsvin, svin og heste. Ifølge Encyklopedyja Powszechna (bind 13), udgivet i 1863, blev udtrykket imidlertid anvendt allerede i det 19. århundrede til at betegne unge, spæksvin. Svinene blev opfedet på en særlig måde for at opnå fint og raffineret kød med et højt intramuskulært fedtindhold, som giver pølserne deres særlige smag, blødhed og saftighed. Udtrykket »kabanina«, som er afledt af »kaban«, blev også anvendt i almindelig tale, og blev ifølge den ordbog over det polske sprog, der blev udgivet i Vilnius i 1861, almindeligvis anvendt til at betegne svinekød.
      Kød fra dyr, som er opdrættet med henblik på fremstilling af kabanosy-pølser, skal have et intramuskulært fedtindhold på mindst 3 %, dvs. en marmorering, som giver pølserne deres blødhed, saftighed og gode smag. Anvendelsen af denne kødtype er afgørende for pølsernes slutkvalitet og særlige karakter og er i overensstemmelse med den traditionelle fremstillingsmetode.
      3.9.   Minimumskravene og procedurerne for verifikation af specificiteten (artikel 4 i forordning (EF) nr. 1216/2007)

      For at kontrollere kabanosy-pølsernes særpræg skal især følgende elementer kontrolleres:

                  1)

                  De anvendte råvarers kvalitet (svinekød, krydderier), herunder især:

                              —

                              kødets teknologiske kvalitet

                              —

                              opfedningsmetoden

                              —

                              saltningstiden

                              —

                              de krydderier, der anvendes til fremstilling af kabanosy og doseringen.

                  2)

                  Røgningsprocessen:
                  Følgende skal kontrolleres:

                              —

                              overholdelse af den temperatur, som kræves ved traditionel varmrøgning, og af ovntemperaturen

                              —

                              overholdelse af røgningstid og temperatur under koldrøgningen

                              —

                              anvendelsen af bøgeflis ved koldrøgningen.

                  3)

                  Slutproduktets kvalitet:

                              —

                              proteinindhold

                              —

                              vandindhold

                              —

                              fedtindhold

                              —

                              indholdet af natriumchlorid

                              —

                              indhold af nitrat (III) og nitrat (V)

                              —

                              smag og aroma.

                  4)

                  Produktets form

            Kontrolhyppighed:
      Ovennævnte etaper kontrolleres hver anden måned. Når alle etaper er gennemført i overensstemmelse med reglerne, kan kontrolhyppigheden nedsættes til to gange om året.
      I tilfælde af uregelmæssigheder med hensyn til en etape øges kontrolhyppigheden (til én gang hver anden måned). De øvrige etaper kan fortsat kontrolleres én gang hvert halve år.
      4.   Myndigheder eller organer, der kontrollerer overholdelsen af varespecifikationen

      4.1.   Navn og adresse

                  Navn:

                  Główny Inspektorat Jakości Handlowej Artykułów Rolno-Spożywczych (landbrugs- og fødevarekontrollen)

                  Adresse:

                  ul. Wspólna 30, 00-930 Warszawa, Polen

                  Tlf.

                  +48 22 623 29 01

                  Fax

                  +48 22 623 20 99

                  E-mail:

                  —

                      Offentlig

                   Privat

            4.2.   Myndighedens/organets særlige opgaver

      Den ovenfor nævnte tilsynsmyndighed er ansvarlig for kontrollen af varespecifikationen i sin helhed.


title: Rådets gennemførelsesforordning (EU) nr. 1063/2011 af 21. oktober 2011 om gennemførelse af artikel 2, stk. 3, i forordning (EF) nr. 2580/2010 om specifikke restriktive foranstaltninger mod visse personer og enheder med henblik på at bekæmpe terrorisme

text:
               22.10.2011

               DA

               Den Europæiske Unions Tidende

               L 277/1

         RÅDETS GENNEMFØRELSESFORORDNING (EU) Nr. 1063/2011
   af 21. oktober 2011
   om gennemførelse af artikel 2, stk. 3, i forordning (EF) nr. 2580/2010 om specifikke restriktive foranstaltninger mod visse personer og enheder med henblik på at bekæmpe terrorisme
   RÅDET FOR DEN EUROPÆISKE UNION HAR —
   under henvisning til Rådets forordning (EF) nr. 2580/2001 af 27. december 2001 om specifikke restriktive foranstaltninger mod visse personer og enheder med henblik på at bekæmpe terrorisme (1), særlig artikel 2, stk. 3, og
   ud fra følgende betragtninger:

               (1)

               Rådet vedtog den 18. juli 2011 gennemførelsesforordning (EU) nr. 687/2011 (2), der gennemførte artikel 2, stk. 3, i forordning (EF) nr. 2580/2001 ved at fastlægge en ajourført liste over personer, grupper og enheder, som forordning (EF) nr. 2580/2001 finder anvendelse på.

               (2)

               Rådet har fastslået, at de personer, der er opført på listen i bilag I til nærværende forordning, har været involveret i terrorhandlinger som omhandlet i artikel 1, stk. 2 og 3, i Rådets fælles holdning 2001/931/FUSP af 27. december 2001 om anvendelse af specifikke foranstaltninger til bekæmpelse af terrorisme (3), at der er truffet en afgørelse for så vidt angår disse af en kompetent myndighed som omhandlet i artikel 1, stk. 4, i nævnte fælles holdning, og at de bør være omfattet af de specifikke restriktive foranstaltninger, der er fastsat i forordning (EF) nr. 2580/2001.

               (3)

               Rådet har konkluderet, at der ikke længere er grund til at bevare den person, der er opført på listen i bilag II til nærværende forordning, på listen over de personer, grupper og enheder, som forordning (EF) nr. 2580/2001 finder anvendelse på.

               (4)

               Listen over de personer, grupper og enheder, som forordning (EF) nr. 2580/2001 finder anvendelse på, bør ajourføres i overensstemmelse hermed —

         VEDTAGET DENNE FORORDNING:
   Artikel 1
   1.   De personer, der er opført på listen i bilag I til nærværende forordning, tilføjes på den liste, der er omhandlet i artikel 2, stk. 3, i forordning (EF) nr. 2580/2001.
   2.   Den person, der er opført på listen i bilag II til nærværende forordning, fjernes fra den liste, der er omhandlet i artikel 2, stk. 3, i forordning (EF) nr. 2580/2001.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. oktober 2011.

            På Rådets vegne

         M. DOWGIELEWICZ

            Formand

      (1)  EFT L 344 af 28.12.2001, s. 70.

      (2)  EUT L 188 af 19.7.2011, s. 2.

      (3)  EFT L 344 af 28.12.2001, s. 93.

      BILAG I

         Personer, der er omhandlet i artikel 1, stk. 1

                  1.

                  ABDOLLAHI Hamed (alias Mustafa Abdullahi), født den 11. august 1960 i Iran. Iransk statsborger. Pas nr.: D9004878.

                  2.

                  ARBABSIAR Manssor (alias Mansour Arbabsiar), født den 6. eller 15. marts 1955 i Iran. Statsborger i Iran og USA. Pas nr.: C2002515 (Iran). Pas nr.: 477845448 (USA). Nationalt ID nr.: 07442833, udløber den 15. marts 2016 (amerikansk kørekort).

                  3.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), født ca. 1957 i Iran. Adresser: 1) Kermanshah, Iran, 2) Mehran militærbase, Ilamprovinsen, Iran.

                  4.

                  SHAKURI Ali Gholam, født ca. 1965 i Teheran, Iran

                  5.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), født den 11. marts 1957 i Qom, Iran. Iransk statsborger. Pas nr.: 008827 (iransk diplomatpas), udstedt i 1999. Titel: generalmajor.

      BILAG II

         Personer, der er omhandlet i artikel 1, stk. 2

      EL FATMI, Nouredine (alias Nouriddin EL FATMI, alias Nouriddine EL FATMI, alias Noureddine EL FATMI, alias Abu AL KA'E KA'E, alias Abu QAE QAE, alias FOUAD, alias FZAD, alias Nabil EL FATMI, alias Ben MOHAMMED, alias Ben Mohand BEN LARBI, alias Ben Driss Muhand IBN LARBI, alias Abu TAHAR, alias EGGIE), født den 15. august 1982 i Midar (Marokko). Pas nr. (Marokko): N829139 – medlem af "Hofstadgroep"


title: Kommissionens gennemførelsesforordning (EU) 2016/1320 af 26. juli 2016 om tarifering af visse varer i den kombinerede nomenklatur

text:
                  3.8.2016

                  DA

                  Den Europæiske Unions Tidende

                  L 209/1

            KOMMISSIONENS GENNEMFØRELSESFORORDNING (EU) 2016/1320
      af 26. juli 2016
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:

                  (1)

                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                  (2)

                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                  (3)

                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                  (4)

                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i Rådets forordning (EU) nr. 952/2013. Denne periode bør fastsættes til tre måneder.

                  (5)

                  Foranstaltningerne i denne forordning er i overensstemmelse med udtalelse fra Toldkodeksudvalget —

            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.

         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 26. juli 2016.

               På Kommissionens vegne

               For formanden

            Stephen QUEST

               Generaldirektør for beskatning og toldunion

         (1)  EUT L 269 af 10.10.2013, s. 1.

         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

         BILAG

                     Varebeskrivelse

                     Tarifering
                     (KN-kode)

                     Begrundelse

                     (1)

                     (2)

                     (3)

                     En måtte og en »speciel pen« i sæt til detailsalg.
                     Den firkantede måtte består af to lag tekstilstof, som er syet sammen langs kanterne.
                     Det øvre lag er i vævet stof af tekstilfibre og har tegneserieagtige billeder påtrykt langs kanterne. I midten er de farverige tryk belagt med et hvidt kemikalie, som bliver gennemsigtigt, når det bliver vådt. Dermed kommer de farverige tryk til syne, f.eks. når overfladen gnubbes med våde fingre. Når tekstilmaterialet er blevet tørt, forsvinder farverne igen under den hvide belægning.
                     Man kan »skrive« på måtten med den »specielle pen« af plast ved at væde overfladen med pennens våde spids. Den »specielle pen« kan genopfyldes med vand.
                     (Se billede) (*)

                     9503 00 70

                     Tarifering i henhold til almindelig tariferingsbestemmelse 1 og 6 vedrørende fortolkningen af den kombinerede nomenklatur og teksten til KN-kode 9503  og 9503 00 70 .
                     De påtrykte billeder på måttens kanter, de farverige tryk under den hvide overflade og den »specielle pen«, der »skriver« med vand, indikerer, at varerne er bestemt til underholdning af børn (se også de forklarende bemærkninger til HS, kapitel 95, Almindelige bemærkninger, første stykke). Den »specielle pen« er ikke tilbehør til måtten, da den anvendes til måttens hovedfunktion, dvs. at »skrive« på måtten. Den gør hverken måtten egnet til at udføre et bestemt arbejde, øger dens anvendelsesmuligheder eller sætter den i stand til at udføre et særligt arbejde i forbindelse med måttens hovedfunktion.
                     Selv om man kan skrive på måtten med andre midler end pennen, er pennen ikke desto mindre det primære middel til at skrive på måtten. Den »specielle pen« kan derfor ikke opfattes som en del af mindre betydning i sættet i henhold til de forklarende bemærkninger til den kombinerede nomenklatur underpos. 9503 00 70 , tredje afsnit.
                     Dermed er den »specielle pen« en særskilt vare af lige så stor vigtighed som måtten, og begge varer udgør et sæt. Varerne kan opfattes som værende i sæt i henhold til ordlyden af underpos. 9503 00 70 , da de er forskellige typer af varer. Hvis de foreligger særskilt, tariferes de under forskellige underpositioner i den kombinerede nomenklatur (se også de forklarende bemærkninger til den kombinerede nomenklatur underpos. 9503 00 70 , første afsnit). Tarifering under underpos. 9503 00 99  er derfor udelukket.
                     Varen skal derfor tariferes under KN-kode 9503 00 70  som »andet legetøj, i sæt«.

            (*)  Billedet er kun vejledende.


title: Kommissionens gennemførelsesforordning (EU) nr. 796/2013 af 21. august 2013 om afvisning af at godkende stoffet 3-acetyl-2,5-dimethylthiophen som fodertilsætningsstof  EØS-relevant tekst

text:
               22.8.2013

               DA

               Den Europæiske Unions Tidende

               L 224/4

         KOMMISSIONENS GENNEMFØRELSESFORORDNING (EU) Nr. 796/2013
   af 21. august 2013
   om afvisning af at godkende stoffet 3-acetyl-2,5-dimethylthiophen som fodertilsætningsstof
   (EØS-relevant tekst)
   EUROPA-KOMMISSIONEN HAR —
   under henvisning til traktaten om den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for at meddele eller afvise at meddele en sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

               (2)

               Stoffet 3-acetyl-2,5-dimethylthiophen blev i overensstemmelse med direktiv 70/524/EØF godkendt uden tidsbegrænsning som tilsætningsstof til foder til alle dyrearter som tilhørende gruppen »aromastoffer og appetitvækkende stoffer — alle naturligt forekommende produkter og de til disse svarende syntetiske produkter«. Dette stof blev derpå opført i EU-registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003, med CAS-nr. 2530-10-1 og Flavis-nr. 15.024.

               (3)

               Der er i henhold til artikel 10, stk. 2, i forordning (EF) nr. 1831/2003 sammenholdt med artikel 7 i samme forordning indgivet en ansøgning om godkendelse af stoffet som tilsætningsstof til foder til alle dyrearter med anmodning om, at stoffet klassificeres i kategorien »sensoriske tilsætningsstoffer« og i den funktionelle gruppe »aromastoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (4)

               Stoffet 3-acetyl-2,5-dimethylthiophen var også opført på listen over aromastoffer i del A i bilag I til Europa-Parlamentets og Rådets forordning (EF) nr. 1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer og om ændring af Rådets forordning (EØF) nr. 1601/91, forordning (EF) nr. 2232/96, forordning (EF) nr. 110/2008 og direktiv 2000/13/EF (3) som et aromastof under evaluering, for hvilket yderligere videnskabelige data skulle afleveres. Sådanne data blev afleveret.

               (5)

               Den Europæiske Fødevaresikkerhedsautoritet (»autoriteten«) konkluderede i sin udtalelse af 15. maj 2013 (4) om brugen af dette stof som et aromastof i fødevarer, at dette stof er mutagent in vitro og in vivo og konkluderede, at dets brug som et aromastof i fødevarer giver anledning til sikkerhedsmæssige betænkeligheder.

               (6)

               Denne vurdering indikerer, at 3-acetyl-2,5-dimethylthiophen med stor sandsynlighed også er mutagent for dyr, der spiser foder indeholdende dette stof som et sensorisk tilsætningsstof. Det er således ikke blevet fastslået, at dette stof ikke har skadelige virkninger på dyrs eller menneskers sundhed, når det anvendes som et fodertilsætningsstof under de foreslåede betingelser.

               (7)

               Betingelserne for godkendelse, jf. artikel 5 i forordning (EF) nr. 1831/2003, er derfor ikke opfyldt. Godkendelsen af 3-acetyl-2,5-dimethylthiophen som et fodertilsætningsstof bør derfor afvises.

               (8)

               Eftersom yderligere brug af 3-acetyl-2,5-dimethylthiophen som et fodertilsætningsstof kan udgøre en risiko for dyrs sundhed, bør det trækkes tilbage fra markedet hurtigst muligt.

               (9)

               Af praktiske årsager bør der fastsættes en overgangsperiode vedrørende de eksisterende lagre af foder, der indeholder aromastoffet 3-acetyl-2,5-dimethylthiophen, som allerede var på markedet inden denne forordnings ikrafttræden.

               (10)

               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET DENNE FORORDNING:
   Artikel 1
   Godkendelse af 3-acetyl-2,5-dimethylthiophen som et fodertilsætningsstof afvises.
   Artikel 2
   Eksisterende lagre af 3-acetyl-2,5-dimethylthiophen og forblandinger, der indeholder dette stof, trækkes tilbage fra markedet hurtigst muligt og senest den 11. oktober 2013. Foderblandinger indeholdende 3-acetyl-2,5-dimethylthiophen, der er produceret før ikrafttrædelsen af denne forordning kan benyttes, indtil lagrene er opbrugt, dog senest indtil den 11. oktober 2013.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 21. august 2013.

            På Kommissionens vegne

         José Manuel BARROSO

            Formand

      (1)  EUT L 268 af 18.10.2003, s. 29.

      (2)  EFT L 270 af 14.12.1970, s. 1.

      (3)  EUT L 354 af 31.12.2008, s. 34

      (4)  EFSA Journal 2013, 11(5):3227.


title: Kommissionens gennemførelsesforordning (EU) nr. 1020/2013 af 23. oktober 2013 om faste importværdier med henblik på fastsættelse af indgangsprisen for visse frugter og grøntsager

text:
               24.10.2013

               DA

               Den Europæiske Unions Tidende

               L 282/48

         KOMMISSIONENS GENNEMFØRELSESFORORDNING (EU) Nr. 1020/2013
   af 23. oktober 2013
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. oktober 2013.

            På Kommissionens vegne For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  37,2

                  MK

                  47,7

                  ZZ

                  42,5

                  0707 00 05

                  MK

                  58,9

                  TR

                  119,2

                  ZZ

                  89,1

                  0709 93 10

                  TR

                  147,7

                  ZZ

                  147,7

                  0805 50 10

                  AR

                  87,9

                  CL

                  90,0

                  IL

                  100,2

                  TR

                  80,3

                  ZA

                  101,2

                  ZZ

                  91,9

                  0806 10 10

                  BR

                  228,3

                  TR

                  173,2

                  ZZ

                  200,8

                  0808 10 80

                  CL

                  142,9

                  IL

                  85,8

                  NZ

                  177,4

                  US

                  168,1

                  ZA

                  112,8

                  ZZ

                  137,4

                  0808 30 90

                  CN

                  64,2

                  TR

                  125,4

                  US

                  165,9

                  ZZ

                  118,5

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) nr. 719/2014 af 27. juni 2014 om faste importværdier med henblik på fastsættelse af indgangsprisen for visse frugter og grøntsager

text:
               28.6.2014

               DA

               Den Europæiske Unions Tidende

               L 190/63

         KOMMISSIONENS GENNEMFØRELSESFORORDNING (EU) Nr. 719/2014
   af 27. juni 2014
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. juni 2014.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MK

                  66,2

                  TR

                  54,6

                  ZZ

                  60,4

                  0707 00 05

                  MK

                  32,3

                  TR

                  74,4

                  ZZ

                  53,4

                  0709 93 10

                  TR

                  108,4

                  ZZ

                  108,4

                  0805 50 10

                  AR

                  114,3

                  BO

                  130,6

                  TR

                  125,4

                  ZA

                  112,8

                  ZZ

                  120,8

                  0808 10 80

                  AR

                  105,8

                  BR

                  86,3

                  CL

                  103,9

                  NZ

                  132,3

                  US

                  146,5

                  ZA

                  127,4

                  ZZ

                  117,0

                  0809 10 00

                  TR

                  220,7

                  ZZ

                  220,7

                  0809 29 00

                  TR

                  301,6

                  ZZ

                  301,6

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.